Diari Oficial de la Generalitat Valenciana


Sumari del DOGV 4719, del 25-03-2004 (2004/2901)

ORDE de 8 de març de 2004, de la Conselleria de Cultura, Educació i Esport, per la qual s'amplia l'import global màxim previst en l'Orde de 3 de desembre del 2003 de la Conselleria de Cultura, Educació i Esport, per la qual s'aproven les bases reguladores per a complementar les beques a la mobilitat dels estudiants universitaris, Programa Sòcrates Erasmus, per al curs 2003/2004.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4719

Data del DOGV
:   25-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2901


Data del document
:   08-03-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ajuda pública
    * mobilitat escolar
    * universitat
    * estudiant
    * assignació per estudis
    * suport econòmic

ORDE de 8 de març de 2004 de la Conselleria de Cultura, Educació i Esport, per la qual s'amplia l'import global màxim previst en l'Orde de 3 de desembre del 2003 de la Conselleria de Cultura, Educació i Esport, per la qual s'aproven les bases reguladores per a complementar les beques a la mobilitat dels estudiants universitaris, Programa Sòcrates Erasmus, per al curs 2003/2004. [2004/X2901]
  
L'Orde de 3 de desembre de 2003, per la qual s'aproven les bases reguladores per a complementar les beques a la mobilitat dels estudiants universitaris, Programa Sòcrates Erasmus, per al curs 2003/2004 (DOGV núm. 4.662, de 02.01.2004), disposa, en el seu apartat 2n, que l'import global màxim de les ajudes que s'han de concedir no excedirà de quatre-cents vint mil set-cents deu euros (420.710 euros) a càrrec de la línia de subvenció T3171000 del programa 422.60 €Ensenyaments Universitaris- de l'exercici pressupostari corresponent a l'any 2004 i la seua concessió estarà condicionada a l'existència en el pressupost de l'any 2004 de crèdit suficient i adequat.
  
La Llei de Pressupostos de la Generalitat Valenciana per a l'exercici de 2004 ha dotat la línia corresponent a estes ajudes del programa 422.60, ?Ensenyaments Universitaris?, amb 454.370 euros.
  
Cal, en conseqüència, modificar el crèdit consignat en l'Orde de 3 de desembre del 2003 per a adequar-lo al que disposa la Llei de Pressupostos de la Generalitat Valenciana per a l'exercici 2004.
  
Per tot això, fent ús de les atribucions que em conferixen l'article 35 de la Llei 5/1983, de 30 de desembre del Govern Valencià, i el Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport,
  
ORDENE
  
Únic
  
S'amplia l'import global màxim previst en l'apartat segon de l'Orde de 3 desembre del 2003 de la Conselleria de Cultura, Educació i Esport, per la qual s'aproven les bases reguladores per a complementar les beques a la mobilitat dels estudiants universitaris, Programa Sòcrates Erasmus per al curs 2003/2004, en 33.660 euros, a càrrec de la línia T3171000, Ajuda Programa Erasmus, del Programa 422.60 €Ensenyaments Universitaris- del Pressupost de la Generalitat Valenciana per a l'any 2004.
  
DISPOSICIONS FINALS
  
Primera
  
Es faculta el director general d'Universitats i Investigació perquè dicte les instruccions complementàries que siguen necessàries per a dur a terme el que disposa esta orde.
  
Segona
  
Esta orde entrarà en vigor el mateix dia de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Generalitat Valenciana.
  
València, 8 de març de 2004
  
El conseller de Cultura, Educació i Esport,
  
ESTEBAN GONZÁLEZ PONS